จี้รัฐทั่วโลกเร่งแก้ คนจน-แรงงานเด็กพุ่ง
งานวิจัยชิ้นใหม่ที่ทำร่วมกันระหว่างคิงคอลเลจ ลอนดอน ของอังกฤษ กับมหาวิทยาลัยแห่งชาติออสเตรเลีย เผยแพร่ในสถาบันมหาวิทยาลัยโลกเพื่อการวิจัยพัฒนาเศรษฐกิจแห่งสหประชาชาติ เมื่อ 12 มิ.ย. ว่า ภาวะยากจนทั่วโลกเพิ่มขึ้นจากราว 700 ล้านคน เป็น 1100 ล้านคน ผลพวงจากสถานการณ์การแพร่ระบาดของเชื้อโควิด-19 ที่ทำให้รายได้ของประเทศยากจนลดลงวันละ 500 ล้านเหรียญสหรัฐฯ หรือราว 15000 ล้านบาท โดยเฉพาะกลุ่มประเทศที่กำลังพัฒนารายได้ปานกลาง เช่น บังกลาเทศ อินเดีย อินโดนีเซีย ปากีสถานและฟิลิปปินส์นอกจากนี้ ธนาคารโลกยังคาดการณ์จำนวนผู้ยากจนสุดในปีนี้อาจพุ่งมากถึง 60 ล้านคน จึงเรียกร้องให้รัฐบาลประเทศต่างๆ เร่งหาวิธีแก้ปัญหา ขณะเดียวกัน องค์การแรงงานระหว่างประเทศ (ไอแอลโอ) ออกแถลงการณ์ร่วมกับยูนิเซฟ องค์กรส่งเสริมและปกป้องสิทธิเด็ก เผยว่า เด็กจำนวนนับล้านคนอาจถูกผลักดันใช้เป็นแรงงานเด็กเพราะวิกฤติโควิด-19 ซึ่งถือเป็นตัวเลขที่เพิ่มสูงขึ้นเป็นครั้งแรกในรอบ 20 ปี.
ภาวะยากจนทั่วโลกเพิ่มขึ้นจากราว 700 ล้านคน เป็น 1100 ล้านคน ผลพวงจากสถานการณ์การแพร่ระบาดของเชื้อโควิด-19 ที่ทำให้รายได้ของประเทศยากจนลดลงวันละ 500 ล้านเหรียญสหรัฐฯ
ภาวะยากจน,คนจน,ประเทศยากจน,ประเทศกำลังพัฒนา,แรงงานเด็ก,โควิด-19,ข่าววันนี้